**Bioštatistika** alebo **biometria** je aplikácia štatistiky na mnoho tém v biológii. Má čiastkové aplikácie v medicíne a v poľnohospodárstve.

*Poznámka o terminológii*: I keď termíny „bioštatistika" a „biometria" sa niekedy používajú ako synonymá, „biometria" sa viac často používa v biologických alebo poľnohospodárskych aplikáciách a „bioštatistika" v medicínskych aplikáciách. V starších zdrojoch sa „biometrika" (angl. biometrics) používa ako synonymum pre „biometriu" (angl. biometry), ale tento termín je značne využívaný priemyslom informačných technológií.

Bioštatistika a história biologických názorov
---------------------------------------------

Bioštatistické zdôvodňovanie a modelovanie boli kritické pri formácii základných teórií modernej biológie. Začiatkom 20. storočia po znovuobjavení práce Mendela, koncepčné medzery vo vysvetlení medzi vedami ako genetika a evolučný darvinizmus viedli k intenzívnej debate medzi biometrikmi ako boli Walter Weldon, Karl Pearson a mendelianmi ako boli Charles Davenport a William Bateson. V 30. rokoch 20. storočia pomohli štatistici a modely postavené na štatistickej logike vyriešiť tieto rozdiely a vytvoriť neo-darvinistickú modernú evolučnú syntézu.

Vedúce postavy pri zakladaní tejto syntézy sa spoliehali na štatistiku a vyvinuli jej použitie v biológii.

* Ronald A. Fisher vyvinul niekoľko základných štatistických metód na podporu svojej práce *Genetická teória prirodzeného výberu (The Genetical Theory of Natural Selection)*
* Sewall G. Wright použil štatistiku pri vývoji modernej populačnej genetiky
* Kniha *Príčiny evolúcie (The Causes of Evolution)* od autora J. B. S. Haldane znovu zaviedla prirodzený výber ako prvotný mechanizmus evolúcie, vysvetľujúc to v termínoch matematických postupností mendelianskej genetiky.

Títo jednotlivci a práca iných bioštatistikov, biomatematikov a štatisticky zameraných genetikov pomohla spojiť evolučnú biológiu a genetiku do konzistentného, koherentného celku, ktorý bolo možné začať kvantitatívne modelovať.

Paralelne s týmto celkovým vývojom, D'Arcy Thompson realizoval pioniersku prácu v diele *O raste a forme (On Growth and Form)*, ktorá tiež pomohla pridať kvantitatívnu disciplínu do biologického štúdia.

Edukácia a tréningové programy
------------------------------

Temer všetky edukačné programy v bioštatistike majú postgraduálnu úroveň. Najviac ich poskytujú školy verejného zdravotníctva, spojené so školami medicíny, lesníctva, poľnohospodárstva alebo ako aplikačné zameranie v odboroch štatistiky. V USA majú niektoré univerzity samostatné bioštatistické odbory; mnohé iné popredné univerzity integrovali fakultu Bioštatistiky do Štatistiky (alebo iných) odborov.

Mnohé univerzity obsahujúce ekologický výskum majú bioštatistický kurz, ktorý uvádza koncepty ako testovanie hypotéz pre univariantné a niekedy multivariantné dátové množiny s jednou, dvomi alebo viac vzorkami. Často je to kombinované alebo nasledované nejakým typom kurzu experimentálneho návrhu.

Aplikácie bioštatistiky
-----------------------

* Verejné zdravotníctvo vrátane: epidemiológia, výživa a environmentálne zdravie
* Návrh a analýza klinických skúšok v medicíne
* Genomika, populačná genetika a štatistická genetika v populáciách za účelom linkovať variáciu v genotype s variáciou vo fenotype. To sa používa v poľnohospodárstve na zlepšenie úrody a dobytka. V biomedickom výskume môže táto práca asistovať pri hľadaní kandidátov na génové alely (variácie), ktoré môžu spôsobiť alebo ovplyvniť predispozíciu na chorobu v humánnej genetike.
* Ekológia
* Biologická sekvenčná analýza

Štatistické metódy začínajú byť integrované do medicínskej informatiky, informatiky verejného zdravotníctva a bioinformatiky.

Súvisiace odbory
----------------

Bioštatistika čerpá kvantitatívne metódy z odborov ako:

* štatistika
* operačný výskum
* počítačová veda
* ekonómia, a všeobecne
* matematika

Pozri aj
--------

* Biomatematika

Externé odkazy v angličtine
---------------------------

* The International Biometric Society
* BIOREL resource for quantitative estimation of the gene network bias in relation to available database information  Archivované 2006-09-07 na Wayback Machine
* The American Statistical Association
* The Royal Statistical Society
* The Collection of Biostatistics Research Archive
* The American Association of Schools of Public Health Archivované 2007-07-16 na Wayback Machine

### Časopisy v angličtine

* Statistical Applications in Genetics and Molecular Biology
* Statistics in Medicine [nefunkčný odkaz]
* The International Journal of Biostatistics
* Journal of Biopharmaceutical Statistics
* Biostatistics
* Biometrics  Archivované 2009-01-05 na Wayback Machine
* Biometrika
* Biometrical Journal